ΚΑΝΟΝΙΣΜΟΣ (ΕΚ) αριθ. 1787/95 ΤΟΥ ΣΥΜΒΟΥΛΙΟΥ της 24ης Ιουλίου 1995 σχετικά με το άνοιγμα και τον τρόπο διαχείρισης κοινοτικής δασμολογικής ποσόστωσης για το ρούμι, την τάφια και το αράκ, καταγωγής κρατών ΑΚΕ (2ο εξάμηνο)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η τέταρτη σύμβαση ΑΚΕ-ΕΟΚ (1) ετέθη σε ισχύ την 1η Σεπτεμβρίου 1991 7 ότι το πρωτόκολλο αριθ. 6 της εν λόγω σύμβασης προβλέπει πως, μέχρι τη θέση σε ισχύ κοινής οργάνωσης αγοράς οινοπνευματωδών, τα προϊόντα τα υπαγόμενα στους κωδικούς ΣΟ 2208 40 10, 2208 40 90, 2208 90 11 και 2208 90 19, τα καταγόμενα από κράτη της Αφρικής, της Καραϊβικής και του Ειρηνικού (ΑΚΕ), γίνονται δεκτά ατελώς στην Κοινότητα υπό όρους που επιτρέπουν την ανάπτυξη του συνήθους εμπορίου μεταξύ των κρατών ΑΚΕ και της Κοινότητας, η οποία και καθορίζει κάθε έτος, μέχρι την 31η Δεκεμβρίου 1995, τις ποσότητες που είναι δυνατόν να εισαχθούν ατελώς 7 ότι, με τον κανονισμό (ΕΚ) αριθ. 1989/94 (2), το Συμβούλιο ανοίγει από την 1η Ιουλίου 1994 μέχρι τις 30 Ιουνίου 1995, κοινοτική δασμολογική ποσόστωση 244 827 hl καθαρής αλκοόλης (αύξων αριθμός 09.1605) για το ρούμι, την τάφια και το αράκ 7 ότι το κατά το άρθρο 2 στοιχείο α) του πρωτοκόλλου, η δασμολογική ποσόστωση από 1ης Ιουλίου 1995 μέχρι 31 Δεκεμβρίου 1995 ισούται προς το ήμισυ εκείνης του παρελθόντος έτους, προσαυξημένη κατά 10 000 hl καθαρής αλκοόλης 7 ότι το πρωτόκολλο ορίζει, στο άρθρο 2 στοιχείο γ) αυτού, ότι αν η εφαρμογή της διάταξης αυτής εμποδίζει την ανάπτυξη του παραδοσιακού εμπορίου ΑΚΕ-Κοινότητας, η τελευταία θα λάβει τα δέοντα διορθωτικά μέτρα, ενώ το άρθρο 2 στοιχείο δ) του πρωτοκόλλου ορίζει ότι η Κοινότητα, αν η κοινοτική κατανάλωση ρουμιού αυξηθεί σημαντικά, θα επανεξετάσει το ετήσιο ποσοστό αύξησης 7 ότι τα διαθέσιμα σήμερα οικονομικά δεδομένα επιτρέπουν το συμπέρασμα ότι το μέχρι τώρα σύνηθες επίπεδο εμπορικών συναλλαγών μεταξύ των κρατών ΑΚΕ και της Κοινότητας όσον αφορά το ρούμι έχει αυξηθεί έντονα 7 ότι, ενόψει των καταναλωτικών αναγκών των τριών νέων κρατών μελών, πρέπει να ευθυγραμμιστεί η ποσόστωση σύμφωνα με το άρθρο 2 στοιχείο δ) του πρωτοκόλλου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μετά την 1η Ιουλίου 1995 τις 31 Δεκεμβρίου 1995, τα κατωτέρω προϊόντα καταγωγής χωρών Αφρικής, Καραϊβικής και Ειρηνικού (ΑΚΕ) γίνονται δεκτά προς ατελή εισαγωγή στην Κοινότητα εντός των ορίων της αντίστοιχης κοινοτικής δασμολογικής ποσόστωσης:
ΘΕΣΗ ΠΗΝΑΚΑ
Άρθρο 2
Τις δασμολογικές ποσοστώσεις του άρθρου 1 διαχειρίζεται η Επιτροπή, η οποία δύναται να λαμβάνει κάθε πρόσφορο διοικητικό μέτρο αποτελεσματικής διαχείρισης.
Άρθρο 3
Σε περίπτωση που κάποιος εισαγωγέας υποβάλλει σε κράτος μέλος διασάφιση θέσης σε ελεύθερη κυκλοφορία όπου περιλαμβάνεται η αίτηση υπαγωγής στο προτιμησιακό ευεργέτημα για προϊόν του άρθρου 1 και εφόσον η διασάφιση αυτή γίνει δεκτή από τις τελωνειακές υπηρεσίες, το κράτος μέλος αντλεί με σχετική κοινοποίηση προς την Επιτροπή από την ποσόστωση την ποσότητα, εκείνη η οποία ανταποκρίνεται στις ανάγκες του.
Οι αιτήσεις ανάληψης με ένδειξη της ημερομηνίας αποδοχής των εν λόγω διασαφήσεων, πρέπει να διαβιβάζονται στην Επιτροπή αμελλητί.
Οι αναλήψεις εγκρίνονται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές υπηρεσίες του ενδιαφερόμενου κράτους μέλους, στο βαθμό κατά τον οποίο το διαθέσιμο υπόλοιπο παρέχει τη σχετική δυνατότητα.
Σε περίπτωση που κάποιο κράτος μέλος δεν χρησιμοποιήσει τις αναληφθείσες ποσότητες, τις επιστρέφει το ταχύτερο δυνατόν στην ποσοστωτική ποσότητα.
Σε περίπτωση που ζητηθείσες ποσότητες υπερβαίνουν το διαθέσιμο υπόλοιπο της ποσοστωτικής ποσότητας, η κατανομή πραγματοποιείται κατ'αναλογία των αιτήσεων. Τα κράτη μέλη ενημερώνονται από την Επιτροπή σχετικά με τις πραγματοποιούμενες αναλήψεις.
Άρθρο 4
Κάθε κράτος μέλος εξασφαλίζει στους εισαγωγείς των υπόψη προϊόντων ίση και συνεχή πρόσβαση στην ποσόστωση, εφόσον το υπόλοιπο της ποσόστωσης το επιτρέπει.
Άρθρο 5
Τα κράτη μέλη και η Επιτροπή συνεργάζονται στενά στην τήρηση του παρόντος κανονισμού.
Άρθρο 6
Για τα προϊόντα που καλύπτει ο παρών κανονισμός, εφαρμόζεται ο κανονισμός (ΕΟΚ) αριθ. 3705/90 του Συμβουλίου της 18ης Δεκεμβρίου 1990, σχετικά με τα μέτρα διασφάλισης που προβλέπονται από την τέταρτη σύμβαση ΑΚΕ-ΕΟΚ (1).
Άρθρο 7
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1995.